
Comisia pentru Buget,

Finanţe şi Bănci
Bucureşti, 18.09.2014 

PLx. 416 /2014
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat,  raportul asupra  proiectului de Lege privind ratificarea Acordului de împrumut (Primul împrumut pentru politici de dezvoltare privind eficientizarea finanţelor publice şi creşterea economică) între România şi Banca Internaţională pentru Reconstrucţie şi Dezvoltare, semnat la Bucureşti, la 17 iunie 2014, trimis spre dezbatere în fond, cu adresa nr. PLx.416/2014, înregistrat sub nr.4c-2/476/17.09.2014, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor  ordinare.
PREŞEDINTE
 Viorel ȘTEFAN
Parlamentul  României

RAPORT 
asupra proiectului de Lege privind ratificarea Acordului de împrumut 
(Primul împrumut pentru politici de dezvoltare privind eficientizarea finanţelor publice şi creşterea economică) între România şi Banca Internaţională pentru Reconstrucţie şi Dezvoltare, semnat la Bucureşti, la 17 iunie 2014
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere în fond, în procedură de urgență, cu proiectul de Lege privind ratificarea Acordului de împrumut (Primul împrumut pentru politici de dezvoltare privind eficientizarea finanţelor publice şi creşterea economică) între România şi Banca Internaţională pentru Reconstrucţie şi Dezvoltare, semnat la Bucureşti, la 17 iunie 2014, trimis cu adresa nr. PLx. 416/2014, înregistrat sub nr. 4c-2/476 din 17.09.2014.
Conform prevederilor articolului 75 alin.(1) din Constituţia României, republicată, şi ale articolului 92 alin. (8) pct.1 din Regulamentul Camerei Deputaţilor, republicat, cu modificările și completările următoare, Camera Deputaţilor este prima Cameră sesizată.
Consiliul Legislativ,  a avizat favorabil proiectul de Lege.
În raport cu obiectul şi conţinutul său, proiectul de Lege face parte din categoria legilor ordinare.
Proiectul de lege supus dezbaterii are ca obiect de reglementare 
ratificarea Acordului de împrumut (Primul împrumut pentru politici de dezvoltare privind eficientizarea finanţelor publice şi creşterea economică) între România şi Banca Internaţională pentru Reconstrucţie şi Dezvoltare (BIRD, semnat la Bucureşti, la 17 iunie 2014. 

Acesta este primul împrumut din cadrul primei serii de împrumuturi programatice pentru politici de dezvoltare, care va fi acordată de către BIRD, în perioada 2014-2015, în vederea eficientizării finanțelor publice și susținerii creșterii economice. 
Împrumutul se va rambursa într-o singură tranșă pe data de 15 mai 2032.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat proiectul de Lege menţionat mai sus, în şedinţa din 17 septembrie 2014.

Din totalul de 35 de membri ai Comisiei pentru buget, finanţe şi bănci au fost prezenţi la dezbateri 31 deputaţi.
Conform articolelor 54 și 55 din Regulamentul Camerei Deputaților, republicat, cu modificările și completările ulterioare, în calitate de invitat, a fost prezent domnul Gyorgy Attila - secretar de stat la Ministerul Finanţelor Publice.

În urma examinării proiectului de Lege și a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor spre dezbatere și adoptare, proiectul de Lege privind ratificarea Acordului de împrumut (Primul împrumut pentru politici de dezvoltare privind eficientizarea finanţelor publice şi creşterea economică) între România şi Banca Internaţională pentru Reconstrucţie şi Dezvoltare, semnat la Bucureşti, la 17 iunie 2014,  în forma prezentată de Guvern.
                       PREŞEDINTE                                    SECRETAR                     

                     Viorel ȘTEFAN                             Mihai-Aurel  DONŢU
Șef serviciu, Giorgiana Ene
Consilier parlamentar, Luminița Ana Ghiorghiu

